laion/Wikipedia-Exotic huggingface dataset:
רוברט פרדריק

רוברט טראיון פרדריק (באנגלית: Robert Tryon Frederick; ‏ 14 במרץ 1907 - 29 בנובמבר 1970) היה גנרל אמריקאי שהתפרסם בתפקידו כמפקד כוח השירות המיוחד ה-1 במלחמת העולם השנייה פרדריק נולד וגדל בסן פרנסיסקו, קליפורניה. הוא החל את דרכו בצבא ארצות הברית עם הרשמו למכללה הצבאית באקדמיה הצבאית וסט פוינט. בשנת 1928 סיים את לימודיו, הוסמך כקצין והתגייס לצבא. פרדריק עבר הכשרה כלוחם וקורס קציני תותחנים. עם פרוץ מלחמת העולם השנייה שירת כקצין מטה בפנטגון. בשנת 1942 הוטל עליו להקים את כוח השירות המיוחד ה-1 (ה-FSSF), יחידת קומנדו בסדר גודל חטיבתי שהורכבה ממגויסים אמריקנים וקנדים. היחידה יועדה במקור לפעילות בנורווגיה אולם לאחר שהסתיימו אימוני היחידה היא פעלה כחלק מן הארמייה החמישית במערכה על איטליה. תחת פיקודו ביצעה היחידה מספר משימות מיוחדות ובהן תפיסת נקודות שליטה ומעברים חיוניים. בדצמבר 1943 פיקד פרדריק על היחידה בקרב על הר לה-דיפאנסה, שכיבושו נדרש כדי לאפשר את התקדמותה של דיוויזיית החי"ר ה-36. פרדריק ואנשיו כבשו את ההר, משימה שנחשבה לבלתי אפשרית, אולם ספגו שיעור אבדות גבוה. לאחר מכן סופחו לדיוויזיית הרגלים ה-36 ולחמו בשורותיה כשהם סופגים שיעור אבדות חמור עוד יותר. פרדריק הצטיין בלחימה עד כדי כך שוינסטון צ'רצ'יל הכריז כי הוא הגנרל הלוחם הגדול בכל הזמנים והכוח בפיקודו זכה לכינוי "בריגדת השטן" (Devil's Brigade). לאחר מכן פיקד פרדריק על הכוח בנחיתה באנציו. הכוח בפיקודו היה הראשון שהגיע לרומא. על האופן שבו פיקד על כוח השירות המיוחד ה-1 בקרבות באיטליה עוטר פרדריק פעמיים בצלב השירות המצוין. בתפקידו הבא, והוא כבר מייג'ור גנרל פיקד פרדריק על כוח המשימה המוטס ה-1 אשר כלל את רגימנט החי"ר המוצנח ה-509, וצוות הקרב החטיבתי המוצנח ה-517, חטיבת הצנחנים העצמאית הבריטית ה-2, גדוד הרגלים מוטסי הדאונים ה-550 וגדוד הצנחנים ה-551. ב-15 באוגוסט 1944, במסגרת מבצע דרגון, הוטל על הכוח בפיקוד פרדריק לצנוח בקרבת ניס וסן טרופה. הצניחה, כמו גם הנחתת הדאונים, עברה בהצלחה וכוחותיו של פרדריק נתקלו בתחילה בהתנגדות קלה בלבד. לאחר שני ימי לחימה שבו כוחותיו של פרדריק כאלפיים גרמנים. הכוח פורק בנובמבר אותה שנה ופרדריק מונה לפקד על הדיוויזיה ה-45 ופיקד עליה במהלך הקרב על גרמניה. לאחר המלחמה פיקד על הדיוויזיה ה-4 ועל הדיוויזיה ה-6. בשנת 1952 פרש לגמלאות. השחקן ויליאם הולדן גילם את דמותו בסרט "בריגדת השטן" משנת 1968. מדיה וקבצים בנושא רוברט פרדריק בוויקישיתוף רוברט פרדריק, באתר "Find a Grave" (באנגלית) ירון פלינט, התפתחות הכוחות המיוחדים במלחמת העולם השנייה, מערכות 408, אוגוסט 2006, עמוד 32. טל טובי, כוחות מיוחדים בסדר כוחות רגימנטי - רגימנט הריינג'רס 75, מערכות 409-410, דצמבר 2006, עמודים 35-36. ג'ון גאלבין, "היורדים לקרב", הוצאת מערכות, 1972, עמודים 192-198.
הדסון

האם התכוונתם ל... אישים ג'ורג' ורנון הדסון – אנטומולוג ואסטרונום אנגלי, והוגה שעון הקיץ המודרני ג'ניפר הדסון – שחקנית וזמרת אמריקנית הנרי הדסון – חוקר ארצות אנגלי סול הדסון – גיטריסט הידוע בשם "סלאש" קייט הדסון – שחקנית רוק הדסון – שחקן מקומות גשר הנרי הדסון – גשר אגרה בעיר ניו יורק שבארצות הברית הדסון (עיירה במדינת ניו יורק) – עיירה במחוז קולומביה, במדינת ניו-יורק שבארצות הברית הדסון (הר געש) – הר געש בדרום צ'ילה הדסון (נהר) – נהר בצפון מזרח ארצות הברית מפרץ הדסון – מפרץ במזרח קנדה מצר הדסון – מצר ים המקשר את האוקיינוס האטלנטי אל מפרץ הדסון שבקנדה עמק נהר הדסון – העמק בו עובר נהר הדסון הרי הדסון – קבוצת הרים חרוטיים געשיים, המהווים נונאטאקים מעל גיליון הקרח האנטארקטי, במערב ארץ אלזוורת', שבאנטארקטיקה. אחרים אסכולת נהר הדסון – כינויה של קבוצת ציירי נוף אמריקניים חברת מפרץ הדסון – חברה המסחרית הוותיקה ביותר בצפון אמריקה מכון הדסון – צוות חשיבה אמריקאי שמרני אשר נוסד בשנת 1961 לוקהיד הדסון – מפציץ קל אמריקאי
באחה קליפורניה (פירושונים)

באחה קליפורניה (בספרדית: Baja California) הוא שם שמשמעו "קליפורניה התחתונה". האם התכוונתם ל... חצי האי באחה קליפורניה – חצי אי בצפון-מערב מקסיקו. באחה קליפורניה – מדינה במקסיקו אשר שוכנת בחלקו הצפוני של חצי האי באחה קליפורניה. באחה קליפורניה הדרומית – מדינה במקסיקו אשר שוכנת בחלקו הדרומי של חצי האי באחה קליפורניה. רפובליקת באחה קליפורניה – מדינה קצרת ימים שהוקמה ב-1853 על ידי ויליאם ווקר בשטחי חצי האי באחה קליפורניה. מדבר באחה קליפורניה – מדבר בחצי האי באחה קליפורניה. ראו גם קליפורניה (פירושונים)
פטאי

האם התכוונתם ל... יוסף פטאי – משורר ומנהיג ציוני הונגרי רפאל פטאי – אנתרופולוג והיסטוריון הונגרי-ישראלי, בנו של יוסף פאד תאי – מאכל תאילנדי פטי
בליטת מגן

בליטת מגן (או טבלת מגן) היא בליטה במרכז המגן שנועדה להסיט את המכה ממנו אל הקצוות. לרוב נעשתה בליטת המגן בצורת חרוט או מעין קימור על גבי המגן. הבליטה הייתה עשויה בדרך כלל מחומר מוצק - מתכת חזקה, גם אם המגן עצמו היה עשוי מעץ. בליטת מגן הייתה פופולרית בעיקר במגנים עגולים בגודל קטן עד בינוני ולא במגנים גדולים יותר (אם כי היו גם מגנים גדולים עם בליטת מגן) בגלל ההבדל באחיזה: במגן לא גדול האחיזה הפופולרית הייתה במרכז המגן ואופן השימוש בו דומה למכת אגרוף - הלוחם הסיט את המכה על ידי מכה ישירה עם המגן בנשק הבא ממול. במגנים גדולים אחיזה כזאת אינה נוחה, ולרוב הותקנו בהם שתי רצועות אחיזה - אחת ליד המרפק והשנייה ליד קצה המגן. מגן כזה הונף בדרך כלל בתנועה סיבובית, בה פוחתת יעילותה של בליטה המגן. שימוש נוסף לבליטת המגן הייתה גרימת נזק ללהב החרב. קצות הלהב המחודדים דקים ושבירים יחסית. הטחה חוזרת של הלהב בבליטת המגן המסיבית הייתה יכולה לשחוק את הלהב ולהוציאו מכלל שימוש במהלך הקרב. מדיה וקבצים בנושא בליטת מגן בוויקישיתוף
כוח השירות המיוחד ה-1

כוח השירות המיוחד ה-1 (באנגלית: 1st Special Service Force) היה כוח קומנדו חטיבתי משותף של צבא ארצות הברית וצבא קנדה במלחמת העולם השנייה שפעל בין השנים 1942-1944. ביולי 1942 הוטל על הקולונל רוברט פרדריק להקים את כוח השירות המיוחד ה-1 (ה-FSSF), יחידת קומנדו בסדר גודל חטיבתי שהורכבה ממגויסים אמריקנים וקנדים. היחידה התגבשה והתאמנה במונטנה והוכשרה בין היתר בצניחה חבלה ולוחמה הררית. היחידה יועדה במקור לפעילות בנורווגיה אולם לאחר שהסתיימו אימוני היחידה היא פעלה כחלק מן הארמייה ה-5 במערכה על איטליה. תחת פיקודו ביצעה היחידה מספר משימות מיוחדות ובהן תפיסת נקודות שליטה ומעברים חיוניים. בדצמבר 1943 פיקד פרדריק על היחידה בקרב על הר לה-דיפאנסה, שכיבושו נדרש כדי לאפשר את התקדמותה של דיוויזיית החי"ר ה-36. פרדריק ואנשיו כבשו את ההר, משימה שנחשבה לבלתי אפשרית, אולם ספגו שיעור אבדות גבוה. לאחר מכן סופחו לדיוויזיית הרגלים ה-36 ולחמו בשורותיה כשהם סופגים שיעור אבדות חמור עוד יותר. פרדריק הצטיין בלחימה עד כדי כך שוינסטון צ'רצ'יל הכריז כי הוא הגנרל הלוחם הגדול בכל הזמנים והכוח בפיקודו זכה לכינוי "בריגדת השטן" (Devil's Brigade). לאחר מכן פיקד פרדריק על הכוח בנחיתה באנציו. הכוח בפיקודו היה הראשון שהגיע לרומא. על האופן שבו פיקד על כוח השירות המיוחד ה-1 בקרבות באיטליה עוטר פרדריק פעמיים בצלב השירות המצוין. לאחר המערכה באיטליה קודם פרדריק לדרגת מייג'ור גנרל ובמקומו מונה הקולונל אדווין ווקר. באוגוסט 1944 לקחה היחידה חלק במבצע דרגון בצרפת. היחידה סופחה לכוח המשימה המוטס ה-1, עליו פיקד הגנרל רוברט פרדריק ולחמה בקרבת ניס וסן טרופה. בדצמבר 1944 פורקה היחידה. היחידה הונצחה, בין היתר, בסרט "בריגדת השטן" משנת 1968, בו גילם ויליאם הולדן את דמותו של רוברט פרדריק. הדיוויזיה המוטסת ה-101 הדיוויזיה המוטסת ה-82 יחידת הריינג'רס של צבא ארצות הברית מדיה וקבצים בנושא כוח השירות המיוחד ה-1 בוויקישיתוף ירון פלינט, התפתחות הכוחות המיוחדים במלחמת העולם השנייה, מערכות 408, אוגוסט 2006, עמודים 28-37. טל טובי, כוחות מיוחדים בסדר כוחות רגימנטי - רגימנט הריינג'רס 75, מערכות 409-410, דצמבר 2006, עמודים 35-36. ירון פלינט, התפתחות הכוחות המיוחדים במלחמת העולם השנייה, מערכות 408, אוגוסט 2006, עמוד 32. ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
טטיאנה פרוטצ'בה

טטיאנה פרוטצ'בה (אוקראינית: Тетяна Протчева; נולדה ב-1962) היא אמנית בתחום הרקמה. טכנולוגיית הרקמה שפיתחה רשומה בספר השיאים של אוקראינה. פרוטצ'בה, ילידת קייב, עובדת לפרנסתה בתור מנהלת מדור הפרטת המגורים בשכונת דסניאנסקי שבקייב. את רזי אמנות הרקמה למדה מאימה. בין היתר, פרוטצ'בה מתמחה ברקמת איקונות, דמויות מהמקרא ומפות עולם. מפת אוקראינה מעשה ידיה מוצגת במכון המיפוי של אוקראינה. מפה נוספת המציגה את המחוזות השונים של אוקראינה נרקמה בשיתוף עם 136 רוקמים מרחבי המדינה. מפת העולם שרקמה פטוצ'בה בשנת 2010 הוצגה בתערוכת אקספו 2010 בעיר שאנגחאי. ביצירת המפה לקחו חלק 192 איש אשר ייצגו את המדינות השונות. בשנת 2010 הקימה את מוזיאון הרקמה הבינלאומי שבו מוצגות עבודות של אמנים אוקראיניים ובינלאומיים. בקיץ 2011 היא הקימה מוזיאון רקמה נוסף שבו מוצגות העבודות שלה באופן בלעדי. פיתחה טכנולוגיית רקמה מיוחדת תוך שימוש בחוטים זוהרים אשר רשומה בספר השיאים של אוקראינה. מפת המחוזות שרקמה פרוטצ'בה, מופיעה ברשימת השיאים הלאומית של אוקראינה. מוזיאון הרקמה
אלכסנדר טייקוב

אלכסנדר ולדימירוביץ' טייקוב (בבלארוסית: Аляксандр Уладзіміравіч Тайкоў; נולד ב-23 ביוני 1970) הוא כדורגלן עבר בלארוסי ששיחק בעמדת הבלם ולעיתים גם כקשר אחורי. טייקוב התחיל את הקריירה שלו במחלקת הנוער של דינמו מינסק ששיחקה אז בליגת העל הסובייטית. כבר בעונתו הראשונה במועדון הגיע עמו לגמר הגביע הסובייטי. בשנת 1991 הצטרף עם המועדון לליגת העל הבלארוסית לאחר פירוק ברית המועצות. הוא זכה עם המועדון ב-5 אליפויות ו-2 גביעי בלארוס. בשנת 1995 חתם במכבי הרצליה. ב-30 במרץ 1996 הבקיע את שער הבכורה שלו בקריירה בתיקו 1-1 נגד מכבי תל אביב. בסיום העונה עזב את המועדון וחתם בהפועל אשקלון ששיחקה אז בליגה הארצית (הליגה השנייה באותם ימים) והיה שותף להעפלה של המועדון לליגה הלאומית (הליגה הראשונה באותם ימים) לראשונה בתולדותיה, אך כעבור עונה ירד עם המועדון לליגה השנייה וטייקוב עזב את המועדון וחתם בהפועל אשדוד במדיה שיחק עונה אחת. לזכותו של השחקן 13 הופעות ושער אחד במדי נבחרת בלארוס. דינמו מינסק ליגת העל הבלארוסית (5): 1992, 1992/1993, 1993/1994, 1994/1995, 1995 הגביע הבלארוסי (2): 1992, 1994 הפועל אשקלון ליגה ארצית (1): 1996/1997 אלכסנדר טייקוב, באתר Transfermarkt אלכסנדר טייקוב, באתר National Football Teams
מונוזומיה

מונוזומיה (באנגלית: Monosomy) היא פגם גנטי, בו יש העתק בודד של כרומוזום מסוים במקום שניים, כפי שיש לאדם רגיל. מצב זה נוצר כאשר קיים רק אחד מצמד הכרומוזומים ההומולוגים. מונוזומיה היא חלק מהפגמים האנאפלואידיים בהם גם הטריזומיה. קיימת מונוזומיה מלאה בה חסר כרומוזום שלם או מונוזומיה חלקית בה חסרה רק הזרוע הקצרה או הארוכה של כרומוזום מסוים. המונוזומיה מתרחשת בעקבות פגמים בחלוקת התא (מיוזה) אצל ההורים או אצל העובר. ברוב המקרים, כאשר לעובר יש מונוזומיה ההריון יפסק באופן טבעי בשלבים מאוד מוקדמים. מסיבה זו, התופעה נדירה מאוד ונצפית בהריונות לעיתים רחוקות. מחלות הנגרמות כתוצאה ממונוזומיה: תסמונת טרנר (Turner syndrome) בה קיים רק כרומוזום מין בודד מסוג X. מחלה זו פוגעת באחת מכל 2,500 לידות. החולות במחלה, בהכרח נקבות כיוון שאין להם כרומוזום Y, סובלות מאי-פיריון, קומה נמוכה והתנפחויות בגפיים. תסמונת קרי דו שט (Cri du chat syndrome): מחלה נדירה הנגרמת ממונוזומיה חלקית בכרומוזום 5. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אמנת לונדון (1518)

אמנת לונדון ב-1518 הייתה הסכם אי-התקפה בין המדינות המרכזיות באירופה. החותמות על האמנה היו צרפת, אנגליה, האימפריה הרומית הקדושה, מדינת האפיפיור, ספרד, בורגונדי והולנד, שהסכימו כולן לא לתקוף אחת את השנייה ולבוא לעזרת כל מדינה שתהא תחת התקפה.[דרוש מקור] האמנה תוכננה על ידי הקרדינל וולסי, ולפיכך נחתמה בלונדון על ידי שגרירי המדינות הנוגעות בדבר. זאת הייתה תגובה לכוחה העולה של האימפריה העות'מאנית שפלשה לבלקן. וולסי היה להוט ביותר להשיג שלום בר-קיימא, ושכנע את מלך אנגליה הנרי השמיני להימנע ממלחמה ולנקוט דרך דיפלומטית יותר בכל הנוגע לעניינים כספיים. ערך זה הוא קצרמר בנושא אמנות והסכמים. אתם מוזמנים לתרום לוויקיפדיה ולהרחיב אותו.
חוזה מור

חוזה מור נחתם ב-30 באוגוסט 1525 בין הנרי השמיני, מלך אנגליה והממשלה הצרפתית הזמנית בראשות לואיז, נסיכת סבויה. חתימת ההסכם נחגגה על ידי הנרי והשגרירים הצרפתים במור, הרטפורדשייר, טירה שהייתה בבעלות ראש השרים של הנרי, הקרדינל וולזי. אנגליה, שניהלה משא ומתן באמצעות וולזי, הסכימה לוותר על חלק מדרישותיה הטריטוריאליות בצרפת, בתמורה למענק שנתי בסך 20,000 פאונד מהצרפתים. כמו כן, צרפת הסדירה את חובותיה לאחותו של הנרי השמיני, מרי טיודור, מלכת צרפת. אנגליה גם הסכימה לפעול להבטחת שחרורו של פרנסואה הראשון, מלך צרפת, שהיה אז שבוי בידי קרל החמישי, קיסר האימפריה הרומית הקדושה ומלך ספרד. אנגליה הייתה מוטרדת מחידוש האולד אליאנס (Auld Alliance) בין צרפת וסקוטלנד, וצרפת הסכימה למנוע מג'ון סטיוארט, דוכס אולבני והעוצר הסקוטי לחזור לסקוטלנד. Historic England, The Manor of the More, Three Rivers - 1015595 | Historic England, historicengland.org.uk ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
גורה (פירושונים)

האם התכוונתם ל... גורה – אי במפרץ דקר באוקיינוס האטלנטי יישובים בפרובינציית שלזיה תחתית בפולין: גוּרה (עיירה) (אנ') – עיירה ילניה גורה – עיר קאמיינה גורה – עיירה יונת כתר (נקראת גם "יונת גורה") – עוף ממשפחת היוניים גורה (כלי נגינה) (אנ') – כלי נגינה מאזור אפריקה הדרומית G.O.R.A. (אנ') – סרט קומדיה טורקי משנת 2004
דימתיל אתר

דימתיל אתר (Dimethyl ether) הוא תרכובת אורגנית שנוסחתה C2H6O, זהו האתר הפשוט ביותר והוא איזומר של אתנול. די מתיל אתר הוא גז שקוף המשמש חומר גלם לייצור כימיקלים אחרים וכגז דחף לתרסיסים. החומר מיוצר באמצעות תגובת דה-הידרציה של מתנול 2 C H 3 O H   ⟶   C H 3 O C H 3   +   H 2 O {\displaystyle \mathrm {2CH_{3}OH\ \longrightarrow \ CH_{3}OCH_{3}\ +\ H_{2}O} } היישום העיקרי בדימתיל אתר הוא ייצור דימתיל סולפט המשמש למתילציה של פנולים, אמינים ותיאולים בתגובה: C H 3 O C H 3   +   S O 3 ⟶   ( C H 3 ) 2 S O 4 {\displaystyle \mathrm {CH_{3}OCH_{3}\ +\ SO_{3}\longrightarrow \ (CH_{3})_{2}SO_{4}} } מפיקים חומצת חומץ מ די מתיל אתר בתגובה C H 3 O C H 3 + 2 C O + H 2 O   ⟶   2 C H 3 C O O H {\displaystyle \mathrm {CH_{3}OCH_{3}+2CO+H_{2}O\ \longrightarrow \ 2CH_{3}COOH} } די מתיל אתר יכול לשמש כתחליף לפרופאן כגז פחמימני מעובה ליישומים כחומר דלק בבית ובתעשייה. מדיה וקבצים בנושא דימתיל אתר בוויקישיתוף
הפועל תל אביב (כדוריד)

הפועל תל אביב הייתה קבוצת כדוריד ישראלית מהעיר תל אביב, שהוקמה מחדש בשנת 2014 ופורקה בשנת 2017. מדי הקבוצה היו בצבעי אדום ולבן, כצבעי אגודת הפועל תל אביב. הקבוצה הוקמה ביוזמת ארבע אוהדי הפועל תל אביב, ד"ר אייל גרטמן, עדי רובינשטיין, יריב רובינשטיין והכלכלן דודו הולצמן, במטרה להקים קבוצת כדוריד בסמלי המועדון בשילוב מיזמי חינוך שיפעלו בדרום תל אביב וביפו. הקבוצה קיימה את משחקיה באולם הדר יוסף בתל אביב. בעונתה הראשונה מאמן הקבוצה היה בועז שובל (שחקן עבר של הפועל ראשון לציון ואס"א תל אביב) ושיחקו בה בין היתר: עומר ורד (שכיהן כקפטן), יריב רינקוב, ליאור פאר, קובי אלבז, אלירן רובין, הראל מוריץ ואורי מיכאלי. כבר בעונתה הראשונה של המועדון העפילה הקבוצה לליגה הלאומית. המאמן סער פרנקל, שזכה בדאבל עם הפועל ראשון לציון, מונה למאמן הקבוצה. לקבוצה הצטרפו שחקנים נוספים מהפועל ראשון לציון, אך היא לא הצליחה להעפיל לליגת העל. לאחר שנתיים בליגה הלאומית, ושלוש שנים מאז הקמתה מחדש, פורקה הקבוצה בשנת 2017 עקב חובות. אולם מחלקת הנוער והילדים המשיכה לפעול במתכונת מצומצמת. אתר ויקיפועל - אנציקלופדיית הפועל תל אביב הקמה ב-2014 - ישראל היום, ספורט5 אורי טלשיר, בהפועל תל אביב רוצים את כל היד, באתר הארץ, 19 בספטמבר 2014 אורן קורנפלד‏, כדוריד: סער פרנקל מונה למאמן הפועל תל אביב מהלאומית, באתר וואלה, 10 ביוני 2015 הפועל ת"א כדוריד: השוער גל הרשקוביץ חתם, באתר nrg‏, 3 באוגוסט 2015 ברק חקלאי, כדוריד: הפועל תל אביב נסגרה, באתר ynet, 26 בספטמבר 2017
לווייתן גוץ

לווייתן גוץ או לווייתן מינקי מצוי או לווייתן מינקי צפוני (שם מדעי: Balaenoptera acutorostrata) הוא מין של לווייתן מזיפות קטן יחסית לקרוביו ולמעשה המין הקטן במשפחת לווייתני ענק והשני בקוטנו מבין לווייתני המזיפות לאחר הבלנית. זהו לווייתן מוארך ונפוץ שמצוי ברוב האוקיינוסים למעט באזורי הקוטב אליהם מגיע רק לעיתים רחוקות. ציידי לווייתנים התעלמו ממין זה במסעות הציד שלהם, עקב גודלו ושומנו הדל יחסית. אך לאחר שציד הלווייתנים הגדולים נהיה אסור ואכוף הציידים הפנו את תשומת לבם למין זה והוא ניצוד מעט יותר משאר הלווייתנים. למרות עובדה זו, הוא אחד הלווייתנים הנפוצים ביותר. אורכו 9.4 - 12 מטר משקלו 2.85-4.23 טון כאשר הזכרים גדולים מהנקבות. לווייתן גוץ ניזון בעיקר מפלנקטון, דגים קטנים שונים ודיונונים. נצפה לעיתים בחופי ישראל. ישנם שני תת-מינים של לווייתן גוץ: B.a.acutorostrata - זה תת-המין הנפוץ, הצפוני והגדול יותר. B.a.scammoni - המכונה לווייתן מינקי גמדי והוא תת-המין הקטן יותר ונפוץ דרומה מקרובו. מדיה וקבצים בנושא לווייתן גוץ בוויקישיתוף לווייתן גוץ, באתר ITIS (באנגלית) לווייתן גוץ, באתר NCBI (באנגלית) לווייתן גוץ, באתר Animal Diversity Web (באנגלית) לווייתן גוץ, בבסיס הנתונים ARKive (באנגלית) לווייתן גוץ, באתר GBIF (באנגלית) לווייתן גוץ באתר הרשימה האדומה של IUCN מגדיר מינים של מחמל"י
חוק הירושה השני

חוק הירושה השני הוא חוק שחוקק על ידי הפרלמנט של אנגליה ב-1536, בתקופת הנרי השמיני מלך אנגליה. נקרא באופן רשמי חוק הנוגע לירושה של הכתר וגם היה ידוע כירושת הכתר: חוק הנישואים 1536. החוק נחקק לאחר ההרשעה וההוצאה להורג של אן בולין והסיר את בתה, אליזבת ואת מרי, בתו של הנרי מאשתו הראשונה קתרין מאראגון, מסדר הירושה. הוא החליף את חוק הירושה הראשון, שהכריז על מרי כבלתי חוקית ועל אליזבת כיורשת החוקית האמיתית של הנרי. חוק חדש זה הכריז שגם אליזבת הייתה ממזרה. כתוצאה מהחוק, הנרי נשאר ללא צאצא חוקי שיירש את הכתר לאחר מותו, מצב שהיה תקף עד שבנו, אדוארד, נולד באוקטובר, 1537. היות שלהנרי לא היה נצר חוקי בזמן העברת החוק, החוק העניק להנרי "כוח וסמכות מלאים" לבחור מי יירש אותו במקרה שהוא ימות ללא יורש ביולוגי, באמצעות ציון שמו של יורשו בכתב הרשאה או בצוואתו. החוק גם קבע שהמעשים הבאים יחשבו לבגידה: כל המפריע ליורש שייבחר לרשת את הכתר, או כל האומר ששני נישואיו הראשונים של הנרי לקתרין מאראגון ולאן בולין היו תקפים, או שנישואיו השלישיים לג'יין סימור לא היו תקפים, או שאחת מבנותיו היו חוקיות ובן שיולד מנישואיו השלישיים הוא בלתי חוקי. החוק גם דרש מנתיניו של הנרי להישבע לתמוך בחוק וקבע שסירוב לשבועה יחשב כבגידה. מי שיואשם בבגידה על פי החוק, לא יזכה למקלט ובנוסף לעונש המוות שיוטל עליו, כל מי שיואשם בהפרעה לירושה של הכתר, יפסיד את זכות התביעה שלו לכתר, במקרה והיא קיימת. החוק גם קבע שביקורת נגד גזר דין המוות שהוטל על תומאס מור ייחשב כבגידה על פי חוק הבגידה 1534. לבסוף, החוק קבע שכל ניסיון לבטל את החוק ייחשב כבגידה. החוק הוחלף ב-1543 על ידי חוק הירושה השלישי (אנ') שהחזיר את בנותיו של הנרי לסדר הירושה לכתר, אבל לא השיב את החוקיות שלהן על כנה.
רגב (יישוב קדום)

רגב היה יישוב קדום בהרי הגלעד שבעבר הירדן המזרחי, אשר נזכר בכתבי יוסף בן מתתיהו, בכתבי חז"ל ובכתבים נוצריים קדומים. היישוב נזכר לראשונה על ידי יוסף בן מתתיהו, המספר על מותו של אלכסנדר ינאי בשעה שצר על "רגבה", אותו הוא מכנה "מבצר בעבר הירדן בתחום גרסה". במשנה, בתוספתא ובתלמוד נזכרת העיר לעניין המנחות שהובאו ממנה לבית המקדש: ”תקועה אלפא לשמן. אבא שאול אומר שנייה לה רגב בעבר הירדן”. אוסביוס, בחיבורו האונומסטיקון (תחילת המאה ה-4 לספירה), בניסיונו לאתר את ארגוב המקראית, הצביע (בטעות) על יישוב זה, תוך שציין כי מקומו כ- 15 מיל מערבית לגרסה. לפי תיאורו של אוסביוס, יש המציעים את זיהוי העיר הקדומה עם הכפר הירדני ראג'ב, השוכן על גדתו הדרומית של ואדי ראג'ב, מערבית לג'רש, שם נמצאו מערות קבורה יהודיות מן המאות ה-1 לפני הספירה ועד המאה ה-3 לספירה. ישעיהו פרס, הערך "רֶגֶב", ארץ ישראל - אנציקלופדיה טופוגרפית-היסטורית, (כרך ד, עמ' 855), הוצאת ראובן מס, תשט"ו. קדמוניות היהודים, יג, 298. משנה, מסכת מנחות, פרק ח', משנה ג'. תוספתא, מסכת מנחות, ט, א. תלמוד ירושלמי, מסכת חגיגה, פרק ג', הלכה ד'. אונומסטיקון, 16, שורה 21. י' אליצור, שמות מקומות קדומים בארץ ישראל השתמרותם וגלגוליהם, הוצאת יד יצחק בן-צבי והאקדמיה ללשון העברית, עמ' 107-100.
קרב סולווי מוס

קרב הסולווי מוס (Solway Moss) הוא קרב שהתרחש ב"סולווי מוס" (אזור ביצות) ליד נהר אסק (Esk) שנמצא בצד האנגלי של הגבול האנגלו-סקוטי, בנובמבר 1542, בין כוחות אנגליים לכוחות סקוטיים. כאשר הנרי השמיני, מלך אנגליה התנתק מהכנסייה הקתולית, הוא ביקש מג'יימס החמישי, מלך סקוטלנד, אחיינו, לנהוג כמוהו. ג'יימס התעלם מדרישתו של דודו והוסיף ועלב בו בסירובו להיפגש עם הנרי ביורק. כשהוא זועם, הנרי השמיני שלח כוחות צבא נגד סקוטלנד. בתגובה לפלישה האנגלית המסיבית לסקוטלנד, ג'יימס מינה את רוברט, לורד מקסוול - האחראי על הגבול המערבי (Warden of West March), להקים צבא שיפלוש לאנגליה. ב-24 בנובמבר 1542, צבא המונה 15,000-18,000 לוחמים סקוטיים התקדם לתוך אנגליה. לורד מקסוול, למרות שמעולם לא מונה למפקד הכוח, הכריז כי הוא יוביל את המתקפה באופן אישי. על פי כמה דיווחים היסטוריים מאוחרים יותר, בהיעדרו של מקסוול, אוליבר סינקלייר (Oliver Sinclair), חביבו של ג'יימס החמישי, הכריז כי הוא המפקד שנבחר על ידי ג'יימס. על פי אותם דיווחים, המפקדים האחרים סירבו לקבל את פיקודו והמבנה הפיקודי התפרק. ההתקדמות הסקוטית לתוך אנגליה נתקלה בלורד וורטון (אחד המפקדים האנגליים) ו-3,000 אנשים. הסקוטים, לאחר ההתנגשות עם חיל הפרשים האנגלי ב- Oakshawhill ("גבעת אוקשו") נסוגו לכיוון ה-Arthuret Howes. הם מצאו את עצמם לכודים מדרום לנהר אסק, בשטח אנגלי בין הנהר והביצות. לאחר לחימה אינטנסיבית נכנעו הסקוטים ומסרו את רוביהם לחיל הפרשים האנגלי. ייתכן וכמה מאות סקוטים טבעו בביצות ובנהר. ג'יימס, שלא היה נוכח בקרב, נסוג לארמון פוקלנד (Falkland Palace) כשהוא מושפל וקודח מחום. החדשות שאשתו ילדה בת, מרי, במקום בן ריסקו את רוחו עוד יותר ומסופר שהוא אמר שבית סטיוארט "התחיל עם עלמה ויסתיים עם עלמה" (הוא התייחס לשושלת סטיוארט, שזכתה בכס המלוכה באמצעות מרג'ורי, בתו של רוברט דה ברוס). הוא מת בפוקלנד שבועיים לאחר מכן בגיל שלושים. על פי ג'ורג' דאגלאס, בעת שהזה, הוא התאבל על נפילתם בשבי של דגלו ואוליבר סינקלייר ב"סולווי מוס" יותר מאשר על אבדותיו האחרות.
אנדי בורנהאם

אנדי בורנהאם (באנגלית: Andy Burnham; נולד ב-7 בינואר 1970) הוא פוליטיקאי בריטי חבר מפלגת הלייבור. בורנהאם מכהן כראש עיריית מחוז מנצ'סטר רבתי ממאי 2017. קודם לכן כיהן כחבר הפרלמנט של הממלכה המאוחדת מטעם מחוז לי בשנים 2001–2017, כשר התרבות, התקשורת והספורט וכשר הבריאות בקבינט של גורדון בראון. בורנהאם נולד בליברפול, למד בתיכון קתולי בסיינט הלן שבמחוז מרזיסייד. הוא בעל תואר שני באנגלית מאוניברסיטת קיימברידג'. בנעוריו הצטרף למפלגת הלייבור. בשנים 1994 עד 1997 שימש עוזרה של חברת הפרלמנט טסה ג'וול. ב-1998 מונה ליועצו של שר התרבות, התקשורת והספורט כריס סמית. ביוני 2001 נבחר לפרלמנט הבריטי מטעם מחוז לי. הוא כיהן כחבר בוועדת הבריאות עד 2003. ב-2005 מונה לסגן שר במשרד הפנים וב-2006 לשר זוטר במשרד הבריאות. ב-2007 מונה למזכיר הראשי של האוצר (השר השני בחשיבותו במשרד האוצר הבריטי). ב-2008 איווט קופר מונה במקומו והוא מונה לשר התרבות, התקשורת והספורט בקבינט ממשלת בריטניה, הוא הביא להקמת ועדת הבדיקה העצמאית לאסון הילסבורו, 20 שנה לאחר האסון, שבעקבות מסקנותיה התנצל ראש הממשלה בפני משפחות הקורבנות. ביוני 2009 מונה לשר הבריאות. לאחר הפסד מפלגת הלייבור בבחירות ב-2010 שימש שר הבריאות בממשלת הצללים של אד מיליבנד ובהמשך השנה מונה לשר החינוך בממשלת הצללים. באוקטובר 2011 מונה שוב לשר הבריאות בממשלת הצללים של הלייבור. במאי 2015 הכריז שהוא מתכוון להתמודד על הנהגת מפלגת הלייבור, הוא סיים שני עם 19% מקולות הבוחרים לאחר ג'רמי קורבין. לאחר הבחירות מונה לשר הפנים בממשלת הצללים של קורבין. באוקטובר 2016 התפטר מתפקידו בממשלת הצללים לקראת התמודדותו בבחירות לראשות מחוז מנצ'סטר רבתי. במאי 2017 נבחר לתפקיד ברוב של 63%. ימים ספורים לאחר כניסתו לתפקיד התרחש במחוזו הפיגוע במנצ'סטר ארנה. ב-2021 זכנבחר לכהונה נוספת ברוב של 67%. בורנהאם נשוי ואב לשלושה. בשנים 2018–2019 כיהן כנשיא ליגת הרוגבי של אנגליה. מדיה וקבצים בנושא אנדי בורנהאם בוויקישיתוף אתר האינטרנט הרשמי של אנדי בורנהאם אנדי בורנהאם, ברשת החברתית פייסבוק אנדי בורנהאם, ברשת החברתית אקס (טוויטר) אנדי בורנהאם באתר הפרלמנט הבריטי אנדי בורנהאם באתר מפלגת הלייבור Andy Burnham favourite for new Labour leader: Who is the man that could take the reins from Ed Miliband?, אינדיפנדנט, 9 במאי 2015 Michael Wilkinson, Rosaprince, ‏24 things you didn't know about Andy Burnham, The Telegraph, 19 May 2015 Andy Burnham interview: "I'm not part of the in-crowd", ניו-סטייטמן, 24 ביוני 2015
ברונו פיניירו

ברונו פיליפה טבארס פיניירו (בפורטוגזית: Bruno Filipe Tavares Pinheiro; נולד ב-21 באוגוסט 1987) הוא כדורגלן פורטוגזי המשחק בעמדת הבלם ולעיתים כקשר אחורי. פיניירו התחיל את הקריירה שלו בבואבישטה בגיל 19 הושאל לריבייראו מהליגה השלישית על מנת לצבור דקות משחק ובתום עונה אחת שב למועדון נעוריו. בתום עונת 2007/2008 המועדון הורד לליגת המשנה בפורטוגל לאחר שהורשעה במתן שוחד לשופטים. עקב כך, עזבו את המועדון שחקנים רבים ופיניירו קיבל את חולצת ההרכב. בקיץ 2009 חתם באריס לימסול הקפריסאית. הוא הבקיע את שער הבכורה שלו בקריירה נגד אומוניה ניקוסיה. בתום העונה ירד עם המועדון לליגה השנייה והוא עזב את המועדון. ב-12 ביולי 2010 חתם בווידזב לודז' הפולנית. ב-7 באוגוסט הוא ערך את הופעת הבכורה שלו במועדון בתיקו 1-1 נגד לך פוזנן. במדי לודז' הוא שיחק שנתיים בהם הבקיע 2 שערים ב-39 משחקים. באוגוסט 2012 חזר לפורטוגל כאשר חתם לשנתיים בז'יל ויסנטה, אך הוא לא זכה לדקות משחק ובינואר שוחרר מהמועדון. ב-22 בינואר 2013 חתם לשנתיים וחצי במכבי נתניה על מנת לעזור לה להישאר בליגת העל, אך בסופו של דבר המועדון ירד לליגה הלאומית ופיניירו עזב את המועדון. בקיץ 2013 חתם בניקי וולוס היוונית בה שיחק עונה אחת. בשנת 2014 חתם בגואה מהסופרליג ההודי עימה הגיע לחצי הגמר. לקראת סיום עונת 2014/2015 שב ליוון וחתם באפולון סמירני. ב-24 ביוני 2015 חתם לשנתיים בהפועל חיפה. ב-16 ביוני 2017 חזר לגואה ההודית. ברונו פיניירו, באתר ההתאחדות לכדורגל בישראל ברונו פיניירו, באתר Transfermarkt ברונו פיניירו, באתר Soccerway ברונו פיניירו, באתר WorldFootball.net ברונו פיניירו, באתר FootballDatabase.eu רותם רוזנסקי, ‏ברונו פיניירו חתם לשנתיים וחצי במכבי נתניה, באתר ONE‏, 22 בינואר 2013 דורון בן דור, ‏ברונו פיניירו חתם בהפועל חיפה: מעריך את בנין, באתר ONE‏, 24 ביוני 2015 העברות בעולם, 17.6: דני אלבס בדרך לאיחוד עם פפ גווארדיולה, באתר וואלה, 17 ביוני 2017 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברונו פיניירו".